section_heading: Karijera
paragraph_text: Sa SP-a 1993. u švedskom Falunu vratio se s 3 medalje (pojedinačno srebro i 2 ekipne bronce na maloj i velikoj skakaonici). Do prve pobjede u Svjetskom kupu došao je 30. siječnja 1993. na skakaonici u slovenskoj Planici. Jedinu pobjedu na običnoj skakaonici ostvario je na domaćem terenu u Liberecu 16. siječnja 1994. Do posljednje pobjede došao je 20. ožujka 1994. na SP-u u letovima koje je održano na Planici 1994. Prvi je češki skakač koji je prešao veliku granicu od 200 m. U narednim godinama nije mogao održati dobru formu i nije osvojio više nijednu medalju, djelomično zbog njegovog sukoba s Češkim skijaškim savezom, ali i zbog kraćeg perioda u kojem se odao alkoholu. Ipak, vratio se športu i od 1996. do povlačenja 2002. pojavio se na još dosta letačkih natjecanja.